ระเบียบกรมสรรพสามิตว่าด้วยวิธีการคำนวณปริมาณน้ำมันและผลิตภัณฑ์น้ำมันโดยใช้เครื่องชั่งพ.ศ. ๒๕๖๐[๑] เพื่อประโยชน์ในการจัดเก็บภาษีสรรพสามิต อาศัยอำนาจตามความในมาตรา ๖(๑) แห่งพระราชบัญญัติภาษีสรรพสามิต พ.ศ. ๒๕๖๐ อธิบดีกรมสรรพสามิตจึงวางระเบียบวิธีการคำนวณปริมาณน้ำมันและผลิตภัณฑ์น้ำมันตามบัญชีพิกัดอัตราภาษีสรรพสามิตโดยใช้เครื่องชั่งไว้ ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิต ว่าด้วยวิธีการคำนวณปริมาณน้ำมันและผลิตภัณฑ์น้ำมันโดยใช้เครื่องชั่ง พ.ศ. ๒๕๖๐ข้อ ๒ ระเบียบนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปข้อ ๓ ในระเบียบนี้เครื่องชั่ง หมายความว่าเครื่องชั่งน้ำหนักน้ำมันและผลิตภัณฑ์น้ำมันอุปกรณ์อื่น หมายความว่าอุปกรณ์ที่เกี่ยวข้องที่นำมาประกอบกับเครื่องชั่งน้ำมันและผลิตภัณฑ์น้ำมัน หมายความว่าน้ำมันและผลิตภัณฑ์น้ำมันตามบัญชีพิกัดอัตราภาษีสรรพสามิตท้ายพระราชบัญญัติภาษีสรรพสามิตพ.ศ. ๒๕๖๐ข้อ ๔ การขออนุญาตติดตั้งเครื่องชั่งและอุปกรณ์อื่นเพื่อใช้ในการคำนวณปริมาณน้ำมันและผลิตภัณฑ์น้ำมันให้ผู้ประกอบอุตสาหกรรมยื่นคำขอติดตั้งพร้อมรายละเอียดดังต่อไปนี้๔.๑ ชื่อ แบบของเครื่องชั่ง พิกัดกำลังของเครื่องชั่งและอุปกรณ์อื่นที่เกี่ยวข้อง ชื่อบริษัทผู้ผลิตชื่อทางการค้า และประเทศที่ผลิต๔.๒ รายละเอียดแบบแปลนการออกแบบติดตั้งเครื่องชั่ง๔.๓ คุณลักษณะเฉพาะ (Specification) เช่นค่าความถูกต้องในการวัด (Accuracy) หรือค่าความผิดพลาด (Error) ค่าความสามารถในการอ่านค่าซ้ำที่จุดเดียวกัน(Repeatability)ข้อ ๕ ให้ผู้อำนวยการกลุ่มพัฒนาและตรวจสอบทางเทคนิคเป็นผู้อนุญาตให้ติดตั้งเครื่องชั่งและอุปกรณ์อื่นตามข้อ ๔ แล้วสำเนาหนังสือแจ้งให้เจ้าพนักงานสรรพสามิตทราบดังนี้๕.๑ ผู้อำนวยการสำนักมาตรฐานและพัฒนาการจัดเก็บภาษี ๒๕.๒ผู้อำนวยการสำนักงานสรรพสามิตภาคที่โรงอุตสาหกรรมตั้งอยู่๕.๓ สรรพสามิตพื้นที่ที่โรงอุตสาหกรรมตั้งอยู่๕.๔ เจ้าพนักงานสรรพสามิตผู้ควบคุมโรงอุตสาหกรรมข้อ ๖ การตรวจสอบเครื่องชั่งและอุปกรณ์อื่นที่เกี่ยวข้อง เมื่อผู้ประกอบอุตสาหกรรมได้ทำการติดตั้งเสร็จเรียบร้อยแล้วให้คณะกรรมการ ดังต่อไปนี้ เป็นผู้ร่วมทำการตรวจสอบ๖.๑ เจ้าพนักงานสรรพสามิตกลุ่มพัฒนาและตรวจสอบทางเทคนิค๖.๒ เจ้าพนักงานสรรพสามิตสำนักมาตรฐานและพัฒนาการจัดเก็บภาษี ๒๖.๓ สรรพสามิตพื้นที่ที่โรงอุตสาหกรรมนั้นตั้งอยู่หรือผู้แทน๖.๔ เจ้าพนักงานสรรพสามิตผู้ควบคุมโรงอุตสาหกรรมข้อ ๗ ให้ผู้ประกอบอุตสาหกรรมจัดหาบริษัทผู้เชี่ยวชาญที่มีความรู้ความสามารถเกี่ยวกับเครื่องชั่งและอุปกรณ์อื่นที่เกี่ยวข้องซึ่งมิได้มีส่วนได้เสียหรือมีความเกี่ยวข้องกับผู้จำหน่ายหรือเป็นเจ้าของเครื่องชั่งและอุปกรณ์ดังกล่าวโดยได้รับความเห็นชอบจากที่ปรึกษาหรือรองอธิบดีซึ่งสั่งและปฏิบัติราชการแทนอธิบดีในราชการของกลุ่มพัฒนาและตรวจสอบทางเทคนิคเป็นผู้ดำเนินการในการตรวจสอบข้อ ๘ เครื่องชั่งและอุปกรณ์อื่นที่เกี่ยวข้องต้องมีคุณสมบัติ รวมทั้งใช้วิธีการตรวจสอบดังนี้๘.๑ เครื่องชั่งต้องเป็นเครื่องชั่งแบบ Load Cell๘.๒เครื่องชั่งและอุปกรณ์อื่นให้ติดตั้งโดยมีความสัมพันธ์กันอย่างถูกต้อง๘.๓การตรวจสอบเครื่องชั่งและอุปกรณ์อื่นที่เกี่ยวข้องให้ใช้วิธีการตามหลักเกณฑ์ และวิธีการตรวจสอบของสำนักงานกลางชั่งตวงวัดกรมการค้าภายใน กระทรวงพาณิชย์ข้อ ๙ ให้คณะกรรมการตามข้อ ๖และผู้แทนผู้ประกอบอุตสาหกรรมตามข้อ ๗ ทำการตรวจสอบค่าความถูกต้อง(Accuracy) หรือค่าความผิดพลาด (Error) ของเครื่องชั่ง และอุปกรณ์อื่นที่เกี่ยวข้องเพื่อขออนุญาตใช้ในการคำนวณภาษี และจะต้องตรวจสอบใหม่ทุก ๆ ๒ ปีข้อ ๑๐ ผู้ประกอบอุตสาหกรรมจะต้องยื่นหนังสือรับรองประจำเครื่องชั่งจากสำนักงานชั่งตวงวัดกรมการค้าภายใน กระทรวงพาณิชย์ ต่อกรมสรรพสามิตเพื่อขออนุญาตใช้เครื่องชั่งในการคำนวณภาษีสรรพสามิตต่อกรมสรรพสามิตข้อ ๑๑ ให้ที่ปรึกษาหรือรองอธิบดีซึ่งสั่งและปฏิบัติราชการแทนอธิบดีในราชการของกลุ่มพัฒนาและตรวจสอบทางเทคนิคมีอำนาจอนุมัติให้ใช้เครื่องชั่งและอุปกรณ์อื่นที่เกี่ยวข้องและให้ผู้อำนวยการกลุ่มพัฒนาและตรวจสอบทางเทคนิคสำเนาหนังสือแจ้งให้เจ้าพนักงานสรรพสามิตทราบดังนี้๑๑.๑ ผู้อำนวยการสำนักมาตรฐานและพัฒนาการจัดเก็บภาษี ๒๑๑.๒ผู้อำนวยการสำนักงานสรรพสามิตภาคที่โรงอุตสาหกรรมนั้นตั้งอยู่๑๑.๓ สรรพสามิตพื้นที่ที่โรงอุตสาหกรรมนั้นตั้งอยู่๑๑.๔ เจ้าพนักงานสรรพสามิตผู้ควบคุมโรงอุตสาหกรรมข้อ ๑๒ เครื่องชั่งและอุปกรณ์อื่นที่ได้รับการตรวจรับรองและได้รับอนุญาตจากกรมสรรพสามิตแล้วให้ใช้สำหรับคำนวณปริมาณน้ำมันและผลิตภัณฑ์น้ำมันโดยต้องเปรียบเทียบกับถังรับ -จ่ายเพื่อเสียภาษีได้โดยถือปฏิบัติให้เป็นไปตามระเบียบกรมสรรพสามิตว่าด้วยการควบคุมโรงอุตสาหกรรมน้ำมันและผลิตภัณฑ์น้ำมัน พ.ศ. ๒๕๖๐ ทั้งนี้ วิธีการคำนวณปริมาณน้ำมันและผลิตภัณฑ์น้ำมันโดยใช้เครื่องชั่งให้เป็นไปตามมาตรฐานสากลที่มีความสัมพันธ์กันข้อ ๑๓ วิธีการใช้เครื่องชั่งและอุปกรณ์อื่นที่ได้รับอนุญาตจากกรมสรรพสามิตแล้ว๑๓.๑ ให้เจ้าพนักงานสรรพสามิตซึ่งปฏิบัติหน้าที่ในฐานะผู้ควบคุมโรงอุตสาหกรรมผนึกตรากรมสรรพสามิตที่เครื่องชั่งและที่แผงควบคุมเครื่องคอมพิวเตอร์๑๓.๒ผู้ประกอบอุตสาหกรรมจะต้องแจ้งเป็นหนังสือให้เจ้าพนักงานสรรพสามิตซึ่งปฏิบัติหน้าที่ในฐานะผู้ควบคุมโรงอุตสาหกรรมทราบทุกครั้งที่มีการเปลี่ยนแปลง ซ่อมแซมหรือปรับแต่งเครื่องชั่ง และอุปกรณ์อื่นเพื่อทำลายผนึกตรากรมสรรพสามิตออกและเมื่อดำเนินการเสร็จแล้วให้ทำการตรวจสอบเครื่องชั่ง และอุปกรณ์อื่นตามวิธีข้อ ๘โดยคณะกรรมการตามข้อ ๖ และผู้แทนผู้ประกอบอุตสาหกรรมตามข้อ ๗ โดยอนุโลม๑๓.๓ ให้เจ้าพนักงานสรรพสามิตซึ่งปฏิบัติหน้าที่ในฐานะผู้ควบคุมโรงอุตสาหกรรมจัดทำทะเบียนเครื่องชั่งและอุปกรณ์อื่นที่เกี่ยวข้องแล้วรายงานกรมสรรพสามิตข้อ ๑๔ เครื่องชั่งที่ได้ติดตั้งก่อนระเบียบนี้ใช้บังคับต้องถือปฏิบัติให้เป็นไปตามระเบียบนี้ด้วยข้อ ๑๕ ให้ผู้อำนวยการกลุ่มพัฒนาและตรวจสอบทางเทคนิคเป็นผู้รักษาการตามระเบียบนี้ข้อ ๑๖ผู้ที่ได้ยื่นคำขอก่อนวันที่ระเบียบนี้ใช้บังคับและยังอยู่ในระหว่างการพิจารณาให้ถือว่าเป็นคำขอตามระเบียบนี้การดำเนินการใด ๆ ตามระเบียบกรมสรรพสามิต ว่าด้วยวิธีการคำนวณปริมาณน้ำมันและผลิตภัณฑ์น้ำมันโดยใช้เครื่องชั่ง พ.ศ. ๒๕๕๒ซึ่งได้รับการอนุมัติ อนุญาต หรือผ่อนผัน การดำเนินการจากกรมสรรพสามิตไว้ก่อนวันที่ระเบียบนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตพัชรภรณ์/จัดทำ๕กันยายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๑๙ ง/หน้า ๕๘ (เล่มที่ ๑)/๒๔พฤษภาคม ๒๕๖๑